Temeljem odredbi članka 6. *Pravilnika o uvjetima stjecanja, o raspolaganju i raspodjeli vlastitih prihoda školskih ustanova kojima je osnivač Međimurska županija* i članka 66. Statuta Tehničke škole Čakovec, Školski odbor Tehničke škole Čakovec dana 2. 3. 2023. objavljuje

**JAVNI NATJEČAJ**

**ZA DAVANJE U NAJAM ŠKOLSKOG PROSTORA**

**PREDMET NAJMA JE PROSTOR ZA POSTAVLJANJE SLJEDEĆIH UREĐAJA**

* **Samoposlužni aparat za tople napitke** s priključkom na električnu energiju koji se nalazi **u zbornici Škole** /ukupna površina za postavljanje aparat iznosi cca 1 m2/
* **Samoposlužni aparat za tople napitke te sokove i hranu (kombinirani**) s priključkom na električnu energiju koji se nalazi u **hodniku Škole** /ukupna površina za postavljanje aparat iznosi do 2 m2/
* **Samoposlužni aparat tople napitke te sokove i hranu (kombinirani)** s priključkom na električnu energiju koji se nalazi u **radionici Škole** /ukupna površina za postavljanje aparat iznosi do 2 m2/
* **Samoposlužni aparat za tople napitke te sokove i hranu (kombinirani)** sa priključkom na električnu energiju koji se nalazi u **Regionalnom centru Škole** /ukupna površina za postavljanje aparat iznosi do 2 m2/

**Cijena ponude mora se odnositi na sva četiri prostora.**

Kombinirani aparati smatraju se pojedinačnim aparatom ako imaju jedan sustav narudžbe i naplate te jedan priključak.

**VRIJEME TRAJANJA NAJMA**

Prostor se daje u najam na određeno vrijeme od JEDNE godine i to počev od dana zaključenja ugovora, predvidivo od sredine ožujka 2023.

**MINIMALNI POČETNI IZNOS NAJAMNINE** iznosi **92,96 eura mjesečno po aparatu**. Režijski troškovi uračunati su u iznos najamnine. Plaćanje najamnine vrši se mjesečno, do 5. dana u mjesecu za tekući mjesec. Najamnina se neće naplaćivati u periodu ljetnih školskih praznika i to od 1.7. do 31.8.2023. godine za aparate u hodniku škole, radionici te u prostoru RCK, odnosno od 15.7. do 15.8.2023. godine za aparat u zbornici škole. Najmodavac Tehnička škola Čakovec **nije u sustavu PDV-a**.

**OSTALE NAPOMENE**

Aparati Ponuditelja moraju posjedovati vrstu naplatnih sustava koji uključuje sustav s povratom novca.

U ugovorene stavke ugovora koji će biti zaključen s najpovoljnijim ponuditeljem obvezno se

unose slijedeće stavke

* redovito obilaženje lokacija i kontrolu aparata
* redovito punjenje aparata potrebnim namirnicama
* servisiranje aparata i besprijekorno održavanje higijenskih uvjeta aparata
* otklanjanje kvarova i zastoja u najkraćem mogućem roku, a najviše do 24 sata od dojave
* instaliranje aparata i stavljanje u funkciju u roku tri dana
* punioci aparata moraju imati uredne zdravstveno – sanitarne isprave

**SADRŽAJ PONUDE**

* pisana ponuda s ponuđenom mjesečnom najamninom izraženom u eurima navedena u ukupnom iznosu za sva četiri prostora,
* ime i prezime, OIB i adresu prebivališta za fizičke osobe, odnosno naziv tvrtke, OIB i adresu sjedišta za pravne osobe,
* presliku osobne iskaznice za fizičke osobe, presliku rješenja o upisu u sudski registar za pravne osobe, odnosno obrtnice za fizičke osobe – obrtnike
* **Potvrda Porezne uprave** o stanju duga iz koje je vidljivo da je gospodarski subjekt ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje, osim ako mu prema posebnom propisu plaćanje tih obveza nije dopušteno ili je odobrena odgoda plaćanja, ne starija od 30 dana,
* reference o dosadašnjem pružanja usluga koje su predmet najma
* prodajni asortiman koji se namjerava ponuditi sa pripadajućim cijenama koje će vrijediti tijekom cjelokupnog trajanja najma
* certifikat ili izjava o ispravnosti i kvaliteti proizvoda
* rok u kojem će ponuditelj postaviti aparat i osposobiti ga za uporabu - najduže do 3 dana od dana zaključenja ugovora o najmu

## Oblik i način izrade ponude

* propisani tekst poziva ne smije se mijenjati i nadopunjavati
* ponuda treba biti predana sa svim dokumentima navedenima u ovom Natječaju
* Ponuda treba biti predana sa svim prilozima (Prilog I. Ponudbeni list)
* Ponuda mora biti potpisana od strane odgovorne osobe ponuditelja ili osobe koju je odgovorna osoba ponuditelja pisanom punomoći ovlastila za potpisivanje ponude (u tom slučaju uz ponudu se obvezno prilaže i punomoć za potpisivanje ponude)
* Ponuda se, zajedno s pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima.

Nepotpune i zakašnjele ponude neće se razmatrati.

**Kriterij za odabir ponude**

1. najviši iznos ponuđene najamnine: 55 bodova
2. raznolikost asortimana, specifičnost ponude (načini plaćanja, postojanje modernih tehnologija, bonusi za naručitelja), reference, pozitivne ocjene naručitelja: 20 bodova
3. pojedinačne cijene asortimana: 25 bodova

Broj bodova iz točke 1. izračunava se prema formuli

* ukupan broj bodova = 55xponuda

najviša ponuda

Broj bodova iz točke 2. i 3. Povjerenstvo za provođenje postupka natječaja određuje samostalno prema vlastitoj ocjeni i usporebi raznolikosti asortimana, cijena proizvoda te referenca i specifičnih prednosti ponuditelja. Povjerenstvo čine tri člana Školskog odbora Tehničke škole Čakovec.

Sudionici natječaja biti će pisano obaviješteni o izboru najpovoljnijeg ponuđača u roku od osam dana od donošenja odluke putem e-maila.

Najpovoljniji ponuđač dužan je na dan zaključenja ugovora o najmu (koji je ujedno i dan preuzimanja prostora) položiti na račun Tehničke škole Čakovec dvostruki iznos ugovorene mjesečne najamnine kao jamstvo plaćanja i eventualne naknade prouzročene štete, a koji će iznos ostati u beskamatnom depozitu za cijelo vrijeme trajanja najma.

**Ponude se podnose do petka, 10. 3. 2023. u 10:00, u zatvorenoj kuverti s naznakom „ Natječaj za najam prostora samoposlužnih aparata – „NE OTVARAJ“, na adresi Tehnička škola Čakovec, Čakovec, Športska 5.**

Sve potrebne obavijesti o prostoru koji je predmet najma mogu se dobiti na telefon broj 040328522 ili 0998249943 svakim radnim danom od 08:00-14:00, a pregled prostora može se izvršiti u isto vrije uz prethodnu najavu.

KLASA:372-02/23-01/1

URBROJ:2109-58-01-23-04

Predsjednica Školskog odbora

**Sandra Vidović, dipl. uč. i dipl. bibl.**

**Prilog I.**

**PONUDBENI LIST**

Broj ponude: \_\_\_\_\_\_\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_\_\_\_\_

NARUČITELJ: Tehnička škola Čakovec , 40000 Čakovec, Športska 5

**JAVNI NATJEČAJ**

**ZA DAVANJE U NAJAM ŠKOLSKOG PROSTORA**

|  |  |  |
| --- | --- | --- |
| Naziv i sjedište ponuditelja |  | |
| OIB |  | |
| Broj poslovnog računa, IBAN, banka |  | |
| Gospodarski subjekt u sustavu poreza na dodanu vrijednost (zaokružiti) | DA | NE |
| Adresa za dostavu pošte |  | |
| Adresa e-pošte |  | |
| Broj telefona |  | |
| Kontakt osoba ponuditelja (ime, prezime, funkcija) |  | |
| Ovlaštena/e osoba/e za potpisivanje ugovora (ime, prezime, funkcija) |  | |
| Rok valjanosti ponude | \_\_\_\_\_\_\_\_\_\_dana od roka za dostavu ponude | |
| **CIJENA PONUDE** |  | |

Za ponuditelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P. (ime, prezime i potpis odgovorne osobe)